שחקן הולנד, יוהאן קרויף, בין שני שחקני גרמניה המערבית, ברטי פוגטס ואולי הנס
**גמר מונדיאל 1974** התקיים באולימפיהשטאדיון במינכן, גרמניה ב-7 ביולי 1974, ובו נקבע שאלופת העולם לשנת 1974 היא נבחרת גרמניה המערבית, שניצחה את נבחרת הולנד בתוצאה 1-2. הייתה זו הזכייה השנייה בתולדותיה בגביע העולם, 20 שנים אחרי הזכייה הקודמת במונדיאל 1954.

הולנד הובילה ראשונה במשחק משער של יוהאן ניסקנס בפנדל, אך עוד בתוך המחצית הראשונה גרמניה הפכה את התוצאה משערים של פול ברייטנר בפנדל וגרד מילר, ושמרה על התוצאה עד לסיום המשחק. שני הפנדלים שנשרקו על ידי השופט האנגלי ג'ק טיילור היו הראשונים שנשרקו במשחק גמר מונדיאל.

גרמניה זכתה בטורניר כמארחת, והייתה הרביעית לעשות זאת, אחרי אורוגוואי (1930), איטליה (1934) ואנגליה (1966).

לגרמניה הייתה זו הופעה שלישית בגמר המונדיאל, אחרי הניצחון בגמר מונדיאל 1954 על הונגריה וההפסד בגמר מונדיאל 1966 לאנגליה. עבור הולנד הייתה זו הופעה ראשונה בגמר מונדיאל, והשתתפות שלישית בלבד בטורניר, לאחר שלא השתתפה בו מאז מונדיאל 1938.

לאחר הזכייה של ברזיל במונדיאל 1970, הוענק לה גביע ז'יל רימה בפעם האחרונה. גרמניה הייתה לראשונה לזכות בגביע החדש של פיפ"א. כמו כן, הפכה נבחרת גרמניה לראשונה בהיסטוריה המחזיקה בתוארי אליפות אירופה ואליפות העולם במקביל, וזאת לאחר שזכתה שנתיים קודם לכן ביורו 1972. צרפת החזיקה בשני התארים לאחר שזכתה ביורו 2000 שנתיים אחרי זכייתה במונדיאל 1998, ובמונדיאל 2010 הפכה ספרד לשנייה בהיסטוריה, אחרי גרמניה, שמגיעה למונדיאל כאלופת אירופה, בעקבות זכייתה ביורו 2008, וזוכה בו.

רקע
---

### מפגשים קודמים

משחק זה היה המפגש הראשון בין הנבחרות בגביע העולם. לאחר שלא נפגשו גם בטורנירי אליפות אירופה, היה זה מפגש רשמי ראשון בין שתי הנבחרות.

### הדרך אל הגמר

בשלב הראשון של הטורניר חולקו 16 הנבחרות המשתתפות לארבעה בתים, כששתי הראשונות מעפילות לשלב הבתים השני. בשלב זה, שמונה העולות חולקו לשני בתים, כשהראשונות בבית נפגשות למשחק הגמר.

| גרמניה המערבית | שלב | הולנד |
| --- | --- | --- |
| יריבה | תוצאה | שלב הבתים הראשון | יריבה | תוצאה |
| נבחרת צ'ילה בכדורגל צ'ילה | 0 - 1 | משחק ראשון | נבחרת אורוגוואי בכדורגל אורוגוואי | 0 - 2 |
| נבחרת אוסטרליה בכדורגל אוסטרליה | 0 - 3 | משחק שני | נבחרת שוודיה בכדורגל שוודיה | 0 - 0 |
| נבחרת גרמניה המזרחית בכדורגל גרמניה המזרחית | 1 - 0 | משחק שלישי | נבחרת בולגריה בכדורגל בולגריה | 1 - 4 |
| **טבלת בית א'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| גרמניה המזרחיתגרמניה המזרחית גרמניה המזרחית | **5** | 3 | 2 | 1 | 0 | 4 | 1 | 3 |
| גרמניה המערביתגרמניה המערבית גרמניה המערבית | **4** | 3 | 2 | 0 | 1 | 4 | 1 | 3 |
| צ'ילהצ'ילה צ'ילה | **2** | 3 | 0 | 2 | 1 | 1 | 2 | -1 |
| אוסטרליהאוסטרליה אוסטרליה | **1** | 3 | 0 | 1 | 2 | 0 | 5 | -5 |

 | טבלות סופיות | **טבלת בית ג'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| הולנדהולנד הולנד | **5** | 3 | 2 | 1 | 0 | 6 | 1 | 5 |
| שוודיהשוודיה שוודיה | **4** | 3 | 1 | 2 | 0 | 3 | 0 | 3 |
| בולגריהבולגריה בולגריה | **2** | 3 | 0 | 2 | 1 | 2 | 5 | -3 |
| אורוגוואיאורוגוואי אורוגוואי | **1** | 3 | 0 | 1 | 2 | 1 | 6 | -5 |

 |
| יריבה | תוצאה | שלב הבתים השני | יריבה | תוצאה |
| נבחרת יוגוסלביה בכדורגל יוגוסלביה | 0 - 2 | משחק ראשון | נבחרת ארגנטינה בכדורגל ארגנטינה | 0 - 4 |
| נבחרת שוודיה בכדורגל שוודיה | 2 - 4 | משחק שני | נבחרת גרמניה המזרחית בכדורגל גרמניה המזרחית | 0 - 2 |
| נבחרת פולין בכדורגל פולין | 0 - 1 | משחק שלישי | נבחרת ברזיל בכדורגל ברזיל | 0 - 2 |
| **טבלת בית ב'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| גרמניה המערביתגרמניה המערבית גרמניה המערבית | **6** | 3 | 3 | 0 | 0 | 7 | 2 | 5 |
| פוליןפולין פולין | **4** | 3 | 2 | 0 | 1 | 3 | 2 | 1 |
| שוודיהשוודיה שוודיה | **2** | 3 | 1 | 0 | 2 | 4 | 6 | -2 |
| יוגוסלביהיוגוסלביה יוגוסלביה | **0** | 3 | 0 | 0 | 3 | 2 | 6 | -4 |

 | טבלות סופיות | **טבלת בית א'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| הולנדהולנד הולנד | **6** | 3 | 3 | 0 | 0 | 8 | 0 | 8 |
| ברזילברזיל ברזיל | **4** | 3 | 2 | 0 | 1 | 3 | 3 | 0 |
| גרמניה המזרחיתגרמניה המזרחית גרמניה המזרחית | **1** | 3 | 0 | 1 | 2 | 1 | 4 | -3 |
| ארגנטינהארגנטינה ארגנטינה | **1** | 3 | 0 | 1 | 2 | 2 | 7 | -5 |

 |

יוהאן ניסקנס כובש שער יתרון לזכות הולנד בפנדל
נבחרת גרמניה הוגרלה בשלב הבתים הראשון לבית א', ואיתה הוגרלו גרמניה המזרחית בהופעתה היחידה בהיסטוריה במונדיאל, צ'ילה, ואוסטרליה. לאחר ניצחונות ללא ספיגה מול צ'ילה ואוסטרליה, נפגשו נבחרות גרמניה, המערבית והמזרחית, למשחק פוליטי טעון, ובו הפתיעה גרמניה המזרחית את שכנתה בתוצאה 1-0. בעקבות ההפסד, עלתה גרמניה המערבית מהמקום השני בבית, אחרי גרמניה המזרחית. בבית ב' של שלב הבתים השני, פגשה גרמניה את יוגוסלביה, שוודיה ופולין, בידיעה שרק ראשות הבית תוביל אותה למשחק הגמר. גרמניה ופולין רשמו שני ניצחונות במשחקיהן מול יוגוסלביה ושוודיה, כשפער השערים של גרמניה טוב מזה של פולין. הנבחרות נפגשו ביניהן למשחק השלישי, והמכריע, בו פולין חייבת לנצח כדי לסיים בראשות הבית. בדקה ה-76 כבש גרד מילר את שערו השלישי בטורניר, וגרמניה ניצחה 1-0 בדרך למאזן מושלם בבית והעפילה לגמר המונדיאל.

נבחרת הולנד הוגרלה בשלב הבתים הראשון לבית ג', לצד נבחרות שוודיה, בולגריה ואורוגוואי. בהופעתה הראשונה במונדיאל מזה 36 שנים, פתחה הולנד את הטורניר בניצחון 2-0 על אורוגוואי מצמד של ג'וני רפ. לאחר שוויון 0-0 מול שוודיה, הגיעה הולנד למשחק מכריע מול בולגריה, הביסה אותה 4-1 והעפילה מהמקום הראשון לשלב הבתים השנים. בשלב זה הוגרלה הולנד לבית א' לצידן של אלופת העולם המכהנת ברזיל, ארגנטינה וגרמניה המזרחית, שניצחה את גרמניה המערבית בשלב הקודם. הולנד רשמה סדרה של הופעות מרשימות במיוחד, כשהביסה 4-0 את ארגנטינה במשחק הפתיחה, והשלימה את העפלתה הראשונה בהיסטוריה לגמר עם ניצחונות 2-0 על ברזיל וגרמניה המזרחית, שהקנו לה מאזן מושלם של שלושה ניצחונות וללא ספיגת שער. למעשה, השער היחיד שספגה עד שלב הגמר, מול בולגריה בשלב הבתים הראשון, היה אף הוא עצמי.

שופט המשחק
----------

ג'ק טיילור האנגלי נבחר לשופט המשחק. עוזרי השופט, רמון בארטו מאורוגוואי ואלפונסו גונזלס ארקונדיה המקסיקני, נבחרו לשמש כקוונים במשחק.

טיילור היה לשופט האנגלי השלישי בהיסטוריה ששפט משחק גמר מונדיאל, והראשון מאז גמר מונדיאל 1954, שגם בו ניצחה גרמניה.

במהלך הטורניר טיילור שפט בשני משחקים נוספים, בשלב הבתים הראשון בין אורוגוואי ובולגריה (1-1), ובשלב הבתים השני בין ארגנטינה וגרמניה המזרחית (1-1).

עוזרי השופט שימשו גם הם כשופטים ראשיים במהלך הטורניר. בארטו שפט במשחק הטעון בין גרמניה המערבית לגרמניה המזרחית בשלב הבתים הראשון, ובניצחונה של פולין 1-0 על שוודיה בשלב הבתים השני. ארקונדיה שפט במשחק משלב הבתים הראשון בין סקוטלנד ויוגוסלביה (1-1).

מהלך המשחק
----------

גרד מילר (מימין) ווולפגנג אובראט מניפים את גביע העולם בתום מונדיאל 1974
### לפני המשחק

במהלך הטורניר, נבחרת הולנד, בכיכובו של הקפטן יוהאן קרויף, הציגה לעולם הכדורגל את שיטת הטוטאל פוטבול שפותחה על ידי מאמנה, רינוס מיכלס. בזכות שיטת משחק ייחודית זאת, הגיעה הולנד לגמר המונדיאל במאזן של חמישה ניצחונות וללא הפסדים בששת משחקיה בטורניר, בהם ספגה שער אחד בלבד. מהנגד השני, הגיעה גרמניה המערבית מגובה באוהדיה הביתיים ובהנהגתו של הקפטן פרנץ בקנבאואר. בהרכבה הציגה גרמניה ארבעה שחקנים ששיחקו במדיה בשני הטורנירים הקודמים, שהסתיימו במקומות השני והשלישי. פתיחת המשחק נדחתה במספר דקות, זאת לאחר שצוות השיפוט הבחין כי במסגרת טקס הסיום של הטורניר, שנערך לפני המשחק, הורדו דגלי הקרן מפינות המגרש ולא הוחזרו. רק לאחר החזרת הדגלים, המשחק יצא לדרכו

### מהלך המשחק

כבר בדקה השנייה של המשחק, זכתה הולנד בפנדל. לאחר הנעת כדור מסודרת בין השחקנים, הגיע הכדור לקרויף שפרץ לרחבה והוכשל על ידי אולי הנס. השופט הבריטי, ג'ק טיילור שרק ללא היסוס וקבע בעיטת עונשין מ-11 מטר - הראשונה שנקבעה במשחק גמר בהיסטוריה של הגביע העולמי. יוהאן ניסקנס, בועט הפנדלים הקבוע של נבחרתו, בעט בעוצמה למרכז השער והכניע את שוער נבחרת גרמניה, ספ מאייר, והעלה את נבחרתו ליתרון 1-0, וזאת כאשר עד אותו שלב במשחק, שחקני גרמניה לא נגעו כלל בכדור. היה זה שערו החמישי של ניסקנס בטורניר, מה שהפך אותו למלך שערי נבחרתו, ולסגן מלך שערי הטורניר. היתרון ההולנדי החזיק מעמד עד לדקה ה-25, אז הוכשל ברנד הולצנביין ברחבה, וזכה בפנדל מהצד השני. פול ברייטנר הטעה את השוער ההולנדי יאן יונגבלוד, וגלגל בקלות לפינה. יונגבלוד כלל לא זינק, וגרמניה השיגה את השוויון. לברייטנר היה זה שער שלישי בטורניר. גרמניה המשיכה לתקוף כדי להשיג יתרון, עד שבדקה ה-43, שתי דקות לסיום המחצית, גרד מילר קיבל כדור בתוך הרחבה, הסתובב והכניע את יונגבלוד. היה זה שערו ה-68 במדי הנבחרת, בהופעתו הבינלאומית האחרונה, שכן בתום הטורניר הוא פרש מכדורגל בינלאומי. שער זה היה שערו הרביעי של מילר בטורניר, מה שמיקם אותו כמלך שערי גרמניה בטורניר, במקום השלישי בטבלת מלך שערי הטורניר וכן הציב אותו, יחד עם עשרת שעריו במקסיקו 1970, כמבקיע הפורה ביותר בטורנירי גביע העולם (לימים עקפו אותו חלוצים אחרים). בירידה למחצית ראה קרויף כרטיס צהוב, עקב ויכוחים עם השופט בדרך לחדרי ההלבשה.

המחצית השנייה התאפיינה במצבים לשני הצדדים, כולל שער של גרד מילר שנפסל בטענת נבדל, אך לא נכבשו שערים נוספים. גרמניה המערבית ניצחה במשחק בתוצאה 2-1, והניפה בפעם השנייה בתולדותיה את גביע העולם בכדורגל.

|  |  |  |  |  |
| --- | --- | --- | --- | --- |
| 7 ביולי 1974 | **נבחרת גרמניה המערבית בכדורגל גרמניה המערבית** | **2 - 1** | **נבחרת הולנד בכדורגל הולנד** | אולימפיהשטאדיון, מינכן, גרמניה**צופים:** 75,200**שיפוט:** אנגליהאנגליה ג'ק טיילור |
| פול ברייטנר הובקע שער בדקה ה- 25' 25' (פ)  גרד מילר הובקע שער בדקה ה- 43' 43' | (סיקור) | יוהאן ניסקנס הובקע שער בדקה ה- 2' 2' (פ) |

|  |  |
| --- | --- |
| 





**גרמניה המערבית**
 | 





**הולנד**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **גרמניה המערבית:** |
|  |  |
| שוער | **1** | ספ מאייר |
| מגן ימני | **2** | ברטי פוגטס כרטיס צהוב בדקה ה-4 4' |
| בלם | **5** | פרנץ בקנבאואר (קפטן) |
| בלם | **4** | האנס-גאורג שוורצנבק |
| מגן שמאלי | **3** | פול ברייטנר הובקע שער בדקה ה- 25' 25' |
| קשר ימני | **16** | ריינר בונהוף |
| קשר מרכזי | **14** | אולי הנס |
| קשר שמאלי | **12** | וולפגנג אובראט |
| קיצוני ימני | **9** | יורגן גרבובסקי |
| חלוץ מרכזי | **13** | גרד מילר הובקע שער בדקה ה- 43' 43' |
| קיצוני שמאלי | **17** | ברנד הולצנביין |
| **מחליפים:** |
|  | **21** | נורברט ניגבור |
|  | **6** | הורסט דיטר הוטגס |
|  | **8** | ברנרד קולמן |
|  | **15** | היינץ פלוהה |
|  | **11** | יופ היינקס |
| **מאמן:** |
| גרמניה המערביתגרמניה המערבית הלמוט שן |

 |  | 

|  |
| --- |
| **הולנד:** |
|  |  |
| שוער | **8** | יאן יונגבלוד |
| מגן ימני | **5** | וים סורביר |
| בלם | **17** | וים ריחסברגן הוחלף בדקה ה-69 69' |
| בלם | **2** | ארי האן |
| מגן שמאלי | **12** | רוד קרול |
| קשר ימני | **6** | וים יאנסן |
| קשר מרכזי | **13** | יוהאן ניסקנס הובקע שער בדקה ה- 2' 2' כרטיס צהוב בדקה ה-40 40' |
| קשר שמאלי | **3** | וילם ואן הנחם כרטיס צהוב בדקה ה-23 23' |
| חלוץ ימני | **16** | ג'וני רפ |
| חלוץ מרכזי | **14** | יוהאן קרויף (קפטן) כרטיס צהוב בדקה ה-45 45' |
| חלוץ שמאלי | **15** | רוב רנסנברינק הוחלף בדקה ה-46 46' |
| **מחליפים:** |
|  | **18** | פיט סכרייברס |
|  | **5** | רינוס ישראל |
|  | **7** | תיאו דה יונג נכנס כמחליף בדקה ה-69 69' |
|  | **10** | רנה ואן דה קרקהוף נכנס כמחליף בדקה ה-46 46' |
|  | **9** | פיט קייזר |
| **מאמן:** |
| הולנדהולנד רינוס מיכלס |

 |

**שופט**: אנגליהאנגליה ג'ק טיילור  

**קוונים**: אורוגוואיאורוגוואי רמון בארטו, מקסיקומקסיקו אלפונסו גונזלס ארקונדיה

קישורים חיצוניים
----------------

ויקישיתוף מדיה וקבצים בנושא **גמר מונדיאל 1974** בוויקישיתוף
* סיקור המשחק באתר פיפ"א

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • 2030 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 |